Mira Vlahović

**Mira Vlahović** (Zaprešić) - hrvatska sopranistica, prvakinja opere Hrvatskog narodnog kazališta u Zagrebu.

## Biografija
Rođena je u Zaprešiću. U Zagrebu je pohađala Srednju muzičku školu Blagoje Bersa u razredu profesorice Višnje Stahuljak-Chytil. Na Muzičkoj akademiji u Zagrebu diplomirala je 1982. u razredu profesora Ive Lhotke-Kalinskog. Usavršavala se na majstorskom tečaju primadone Srebrenke Sene-Jurinac u Grazu. Debitirala je u HNK u Zagrebu ulogom Kraljice noći u Čarobnoj fruli Wolfganga Amadeusa Mozarta. Od 1987. do 1991. angažirana je kao solistica opere u HNK u Splitu. Solistica Opere HNK u Zagrebu je od 1991., a 2008. godine postala je operna prvakinja.

## Uloge u HNK u Zagrebu

*Kraljica noći – Čarobna frula Wolfgang Amadeus Mozart, d. Miro Belamarić, r. Wolfgang Kersten, 29. listopada1981.;
*Oskar – Krabuljni ples Giuseppea Verdija, d. Miroslav Salopek, r. Petar Šarčević, 2. srpnja 1983.;
*Norina – Don Pasquale Gaetana Donizettija, d. Maksimilijan Cencić, r. Miro Belamarić, 17. veljače 1985.;
*Helmwige – Walküra Richarda Wagnera, d. Miro Belamarić, r. Hans Peter Lehmann, 30. travnja 1987.;
*Musette – La Boheme Giacoma Puccinija, d. Pavle Dešpalj, r. Nenad Turkalj, 13. lipnja 1992.;
*Rosina – Seviljski brijač Gioacchina Rossinija, d. Pavle Dešpalj, r. Ivica Krajač, 8. travanja 1993.;
*Violetta Valery – Traviata Giuseppea Verdija d. Karlo Kraus, r. Vladimir Ruždjak, 4. siječnja 1991.;
*Hanna Glawari – Vesela udovica Franza Lehára, d. Tomislav Uhlik, r. Krunoslav Cigoj, 29. prosinca 1994.;
*Kraljica noći – Čarobna frula Wolfgang Amadeus Mozart, d. Vladimir Kranjčević, r. Georgij Paro, 2. travnja 1996.;
*Teta Henriett – Priče iz Bečke šume, d.i.r. Miro Belamarić, 4. listopada 1997.;
*Konstanze – Otmica iz saraja Wolfganga Amadeusa Mozarta, d. Vladimir Kranjčević, R. Georgij Paro, 20. studenog 1997.;
*Lizinka – Lizinka Ivana pl.Zajca, d. Saša Britvić, r. Pavle Vujačić, 15. veljače 2003.;
*Primadona – Kazališne zgode i nezgode Gaetana Donizettija, d. Berislav Šipuš, r. Caterina Panti Liberovici, 15. srpnja 2003.;
*Vrabac/Slavuj – Fabularium animale Silvija Foretića, d. Silvio Foretić , r. Andreas Bode, 14. ožujka 2007.;
*Gospođa Barilla – Pingvini Zorana Juranića, d. Zoran Juranić, r. Andreas Bode, 14. ožujka 2007.

## Uloge i nastupi izvan HNK u Zagrebu

*HNK u Splitu: Lucia – Lucia di Lammermoor Gaetana Donizettija,
*Gilda – Rigoletto Giuseppea Verdija;
*Princeza Nicoletta – Zaljubljen u tri naranče Sergeja S. Prokofjeva,
*Jela – Bakonja Silvija Bombardellija, Floramy – Mala Floramye Ive Tijardovića,
*Olympia – Hoffmanove priče Jacquesa Offenbacha, d. Loris Voltolini;
*Amor – Krunidba Popeje Claudija Monteverdije, d.Nikša Bareza, r. Peter Leiter;
*Sposa – Carmina Burana Carla Orffa, d. Nikša Bareza,
*Opera SNG Ljubljana: Olympia – Hoffmanove priče Jacquesa Offenbacha, d. Loris Voltolini i ostale uloge iz svog repertoara.

Mira Vlahović ostvarila je brojne koncertne nastupe s orkestrima poput Zagrebačke filharmonije, Simfonijskog orkestra HRT-a, Dubrovačkog simfonijskog orkestra, nastupila u HNK Osijek, Operi SNG Maribor, Varaždinskim baroknim večerima, Dubrovačkim ljetnim igrama, Splitskom ljetu, Muzičkom biennalu Zagreb, Krčkom ljetu, Osorskim glazbenim večerima, Rapskim glazbenim večerima, te gostovala u Sloveniji, Bosni i Hercegovini, Makedoniji, Italiji, Španjolskoj, Njemačkoj, Švicarskoj, SAD, Češkoj, Austriji i Mađarskoj.

## Nagrade

*Nagrada grada Zaprešića, 2000. godine.

## Izvori
* Hrvatsko narodno kazalište u Zagrebu, Mira Vlahović 

## Vanjske veze
* Razgovor s Mirom Vlahović u Vjesniku povodom 25. obljetnice umjetničkoga rada